Sturla Holm Lægreid

Is lúthchleasaí dé-atlain as an Iorua é Sturla Holm Lægreid (a rugadh ar an 20 Feabhra 1997).  Bhí seacht gcraobh domhanda aonair agus foirne buaite aige go dtí 2026. 

Aithnítear Holm Lægreid go háirithe as a lámhaigh chruinn — bhí sé ar dhuine de na lámhachóirí is iontaofa sa dé-atlan sna 2020idí. Mar a dúirt sé féin, is í a lámhaigh a choinníonn céim chun tosaigh air ar a chuid iomaitheoirí, cé nach é an sciálaí is tapúla é.

clé|mion|220x220px|2023
clé|mion|253x253px|2023
clé|mion|220x220px|2024
clé|mion|220x220px|2025

 Gairm 
Rugadh agus tógadh Sturla Holm Lægreid i mbardas Bærum, gar d'Osló. Ba é an dara leanbh de thriúr é — deartháir níos sine agus deirfiúr níos óige aige. Nuair a bhí sé óg, rinne sé traenáil i spóirt éagsúla, an sciáil, an peil, an taekwondo agus an bhandaí ina measc. Ag aois a sé déag, dhírigh sé ar an dé-atlan go hiomlán agus d'fhreastail sé ar ghiomnáisiam spóirt WANG in Osló ar feadh trí bliana.

Bhuaigh sé bonn óir Oilimpeach sa rás sealaíochta ag Cluichí Oilimpeacha an Gheimhridh 2022.

 Cluichí Oilimpeacha an Gheimhridh 2026 
Ag Cluichí Oilimpeacha an Gheimhridh 2026 i Milano Cortina, bhuaigh Holm Lægreid bonn cré-umha sa rás aonair 20 km ar an 10 Feabhra 2026, agus bonn cré-umha eile sa rás ráibe 10 km ar an 14 Feabhra 2026.

Tarraingíodh aird mhór air nuair a d'admhaigh sé go poiblí - beo ar an teilifís - nach raibh sé dílis dá chailín. Dúirt an fear, a bhí 28 bliain d'aois ag an am, gur bhuail sé le "grá a shaoil" sé mhí ó shin, ach gur rinne sé "botún mór" trí mhí ó shin. D'inis sé di faoin fheall seachtain roimh an rás, agus dúirt sé gurbh í an tseachtain ba mheasa dá shaol í. Dúirt sé gur shocraigh sé an fhírinne a insint go poiblí mar ní raibh sé ag iarraidh rún a choinneáil, agus tá súil aige go dtabharfaidh sí seans eile dó. 

Níos déanaí, dúirt sé go raibh sé buartha gur chuir a admháil isteach ar lá mór a chomrádaí foirne a bhuaigh an bonn óir. Dúirt sé go bhfuil aiféala mór air agus go nglacann sé freagracht as a bhotún.

 Féach freisin 

 Cluichí Oilimpeacha an Gheimhridh 2026

 Naisc sheachtracha 

 Suíomh oifigiúil

 Tagairtí 

Catagóir:Daoine Ioruacha
Catagóir:Daoine a rugadh i 1997
Catagóir:Lúthchleasaithe dé-atlain
Catagóir:Cluichí Oilimpeacha an Gheimhridh 2026
Catagóir:Lúthchleasaithe dé-atlain
Catagóir:Buaiteoirí bonn sna Cluichí Oilimpeacha